

**ΑΠΟΣΠΑΣΜΑ ΠΡΑΚΤΙΚΟΥ 22/2017**

**Αριθ. Απόφασης:565/2017** ΑΔΑ: ΩΖ6ΕΩΨΑ-4ΦΒ

**ΘΕΜΑ:** **«Αποδοχή παραίτησης και εκλογή νέου Γραμματέα Δημοτικού Συμβουλίου»**

Στην Άρτα σήμερα την εικοστή πέμπτη (25η) του μηνός Σεπτεμβρίου του έτους 2017 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 36066/21-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Τράμπας Κων/νος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Ζέρβας Κωνσταντίνος 8. Σιαφάκας Χριστόφορος 9. Λιλής Γεώργιος 10. Σφήκας Δημήτριος 11. Γραμματικού-Παπατσίμπα Θεανώ 12. Μιλτιάδους Γεώργιος 13. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βλάρας Γρηγόριος 6. Βασιλάκη-Μητρογεώργου Βικτωρία 7. Κιτσαντά Ευαγγελίτσα 8. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Μπαλάγκας Γεώργιος Λιόντος Νικόλαος , Παπάζογλου Χαράλαμπος, Νταλάκας Δημήτριος, Καραγεώργος Γεώργιος Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης,Κατσαντούλα Αναστασία Ξυλογιάννης Άγγελος , Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο κ. Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης «**Αποδοχή παραίτησης και εκλογή νέου Γραμματέα Δημοτικού Συμβουλίου**» έθεσε υπόψη του Συμβουλίου τα εξής:

Η κα Γραμματικού Θεανώ με την αριθμ. Πρωτ. 35738/20-9-2017 αιτησή της υπέβαλε την παραίτηση της από το αξίωμα του Γραμματέα του Δημοτικού Συμβουλίου.

Σύμφωνα με τις διατάξεις του άρθρου 64 παρ. 7 του Ν.3852/2010 η παραίτηση από το αξίωμα του προέδρου, αντιπροέδρου και του γραμματέα του δημοτικού συμβουλίου υποβάλλεται στο δημοτικό συμβούλιο και γίνεται οριστική, αφότου πληρωθεί η αντίστοιχη θέση.

Ο παραιτούμενος παραμένει σύμβουλος και δεν μπορεί να επανεκλεγεί στο ίδιο αξίωμα μέσα στην ίδια διετία.

Μέχρι την αποδοχή της παραίτησης το μέλος του προεδρείου συνεχίζει να ασκεί τα καθήκοντά του .

Επίσης , η διαδικασία της παραίτησης μέλους του Προεδρείου είναι ειδική και δεν ακολουθεί τη διαδικασία του άρθρου 54 του Ν. 3852/2010

Υποψήφιοι κατά τη διαδικασία πλήρωσης κενωθείσας θέσης στο Προεδρείο του Δημοτικού Συμβουλίου δεν μπορούν να είναι τα λοιπά μέλη του Προεδρείου του Δημοτικού Συμβουλίου.

Το κώλυμα εκλογιμότητας αυτών αίρεται , εφόσον πρώτα παραιτηθούν από τα αξιώματα που κατέχουν .

Οι Αντιδήμαρχοι , όσο διαρκεί η θητεία τους , δεν μπορούν να εκλεγούν μέλη του προεδρείου του Δημοτικού Συμβουλίου (άρθρο 59 παρ. 5 του Ν. 3852/2010)

Στην ίδια συνεδρίαση το συμβούλιο, μετά την αποδοχή της παραίτησης, προβαίνει, κατά περίπτωση, στην εκλογή νέου προέδρου, αντιπροέδρου ή γραμματέα κατά τον ίδιο τρόπο και την ίδια διαδικασία των παραγράφων 1 και 2, του ιδίου άρθρου.

Αφού ζήτησε να γίνει δεκτή η παραίτηση της κας Παπατσίμπα κάλεσε τις παρατάξεις της μειοψηφίας να αναδείξουν υποψήφιο για το αξίωμα του Γραμματέα του Δημοτικού Συμβουλίου.

Οι λοιπές παρατάξεις της μειοψηφίας δεν θέλησαν να αναδείξουν Γραμματέα.  
Ο Προεδρεύων κάλεσε την παράταξη της πλειοψηφίας να αναδείξει Γραμματέα.

Υποψήφιοι από τις παρατάξεις, όπως ενημέρωσε ο Πρόεδρος, θα είναι όσοι συγκεντρώσουν την απόλυτη πλειοψηφία του συνόλου των μελών του αντίστοιχων παρατάξεων. Εάν κανείς από τους ενδιαφερόμενους δεν συγκεντρώσει την απόλυτη πλειοψηφία, τότε η ψηφοφορία επαναλαμβάνεται. Εάν και κατά τη δεύτερη αυτή ψηφοφορία δεν συγκεντρωθεί η απόλυτη πλειοψηφία του συνόλου των μελών του συνδυασμού ή υπάρξει ισοψηφία, τότε διενεργείται και τρίτη ψηφοφορία μεταξύ των δύο επικρατέστερων υποψήφιων. Κατά την τρίτη ψηφοφορία εκλέγεται όποιος συγκεντρώσει τη σχετική πλειοψηφία των παρόντων.

Ακολουθήθηκε η παραπάνω διαδικασία από τους Συμβούλους της παράταξης της πλειοψηφίας και μετά την ολοκλήρωσή της ο Πρόεδρος ανακοίνωσε ότι υποψήφιος για το αξίωμα του Γραμματέα του Δημ. Συμβουλίου είναι ο κ. Μιλτιάδους Γεώργιος.

Ο Πρόεδρος κάλεσε το Δημοτικό Συμβούλιο να προβεί στην εκλογή με μυστική ψηφοφορία και με την απόλυτη πλειοψηφία του συνόλου των μελών του Δημοτικού Συμβουλίου.

Μετά την αποσφράγιση των φακέλων καταμετρήθηκαν από τον Πρόεδρο, εικοσιένα (21) σταυροί προτίμησης υπέρ και ένα (1) λευκό για τον υποψήφιο Γραμματέα κ. Μιλτιάδους Γεώργιο που αποτελούν την απόλυτη πλειοψηφία του συνόλου των μελών του Δημοτικού Συμβουλίου και επομένως εκλέγεται γραμματέας ΔΣ ο κ. Γεώργιος Μιλτιάδους.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 565/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*